Lesen 15
Olsem Wanem Ol Elda i Save Helpim Kongrigesen?
Insait long oganaisesen bilong mipela, mipela i no gat ol pris pasto i kisim pe bilong mekim wok, nogat. Olsem ol i bin mekim long taim kongrigesen Kristen i kirap long pastaim, ol i save makim ol wasman bilong “lukautim kongrigesen bilong God.” (Aposel 20:28) Spirit bilong God i stiaim ol dispela elda long go pas long kongrigesen, na lukautim ol sipsip bilong God. Ol i ‘no mekim olsem wanpela i subim ol long mekim, nogat, ol i amamas long mekim. Ol i no mekim bilong kisim ol samting bilong helpim ol yet, nogat. Ol i gat bikpela laik long mekim dispela wok.’ (1 Pita 5:
Ol i was na lukautim mipela. Ol elda i save yusim tok bilong Baibel long helpim na stiaim kongrigesen long stap klostu long Jehova. Ol i save olsem God i bin givim dispela bikpela wok long ol, na ol i no bosim strong lain bilong God, nogat, ol i helpim kongrigesen long stap gut na amamas. (2 Korin 1:24) Olsem ol wasman i save tingim gut olgeta wan wan sipsip bilong ol, ol elda i save wok strong long kisim save long olgeta wan wan insait long kongrigesen.
Ol i skulim mipela long mekim laik bilong God. Long olgeta wik, ol elda i lukautim ol miting bilong kongrigesen bilong strongim bilip bilong mipela. (Aposel 15:32) Ol dispela man i go pas tu long wok autim tok, wok wantaim mipela, na skulim mipela long bihainim olgeta kain rot bilong autim tok.
Ol i strongim mipela wan wan. Bilong helpim mipela wan wan long strongim pasin bilong mipela long pas gut wantaim Jehova, ol elda i ken visitim mipela long haus bilong mipela, o toktok wantaim mipela long Haus Kingdom bilong helpim na strongim mipela long rot bilong ol tok bilong Baibel.
Ol elda i gat wok bilong kongrigesen, na tu, planti bilong ol i mas lusim taim bilong ol long mekim wok mani na lukautim famili. Yumi mas rispek long ol dispela brata husat i save wok strong.
Ol elda bilong kongrigesen i mekim wanem ol wok?
Long wanem ol rot ol elda i soim olsem ol i tingim mipela wan wan?
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn